stanford-oval/wikipedia huggingface dataset:
รักอยู่ประตูถัดไป
เรื่องย่อ

รักอยู่ประตูถัดไป เป็นเรื่องราวของหญิงสาวคนหนึ่งที่ต้องการเปลี่ยนแปลงชีวิตที่เธอไม่ชอบ และลูกชายของเพื่อนแม่ของเธอที่รู้ดีถึงวัยเด็กอันน่าอับอายของเธอ
นักแสดงและตัวละคร > นักแสดงหลัก

ช็อง แฮ-อิน รับบท ชเว ซึง-ฮโย
ช็อน โซ-มิน รับบท แบ ซอก-รยู
คิม จี-อึน รับบท จอง โม-อึม
ยุน จี-ออน รับบท คัง ดัน-โฮ
นักแสดงและตัวละคร > นักแสดงสมทบ

พัก จี-ยอง รับบท นา มี-ซุก
โจ ฮัน-ชอล รับบท แบ กึน-ซิก
จาง ยอง-นัม รับบท ซอ ฮเย-ซุก
อี ซึง-จุน รับบท ชเว คยอง-จง
จอน ซอก-โฮ รับยท ยุน มย็อง-อู
คิม กึม-ซุน รับบท โด แจ-ซุก
ฮัน เย-จู รับบท บัง อิน-ซุก
อี ซึง-ฮย็อบ รับบท แบ ดง-จิน
ซิม โซ-ยอง รับบท อี ซึง-ฮโย
อี จี-แฮ รับบท ฮวัง ยอง-อิน
อี ซี-ฮย็อง [ko] รับบท พัก จอง-อู (พัก บัน-จัง)
นักแสดงและตัวละคร > นักแสดงรับเชิญ

โน ยุน-ซอ รับบท ตัวเธอเอง (รับเชิญ, ตอนที่ 1)
การผลิต > การพัฒนา

ในเดือนสิงหาคม 2023 ซีรีส์นี้ได้พัฒนาโดยใช้ชื่อชั่วคราวว่า "Mom's Friend's Son" ผู้กำกับ ยู เจ-วอน และนักเขียน ชิน ฮา-อึน ซึ่งเคยทำงานร่วมกันใน "Hometown Cha-Cha-Cha" (2021) ได้กลับมาร่วมงานกันอีกครั้งสำหรับซีรีส์นี้
การผลิต > การคัดเลือกนักแสดง

ในเดือนพฤศจิกายน 2023 ช็อง แฮ-อิน และ ช็อน โซ-มิน ได้เจรจาเพื่อรับบทนำในละคร โดยทั้งสองฝ่ายของพวกเขากล่าวว่ากำลังพิจารณาข้อเสนอนี้อย่างจริงจัง ในเดือนธันวาคมของปีเดียวกัน มีรายงานว่า ช็อง แฮ-อิน ได้รับบท ชเว ซึง-ฮโย ในเดือนมกราคม 2024 ช็อน โซ-มิน ยืนยันรับบท แบ ซอก-รยู เมื่อวันที่ 8 มีนาคม 2024 คิม จี-อึน ยืนยันการเข้าร่วมของเธอ เมื่อวันที่ 13 มีนาคม ยุน จี-ออน ก็ยืนยันการปรากฏตัวของเขา และมีการประกาศรายชื่อนักแสดงทั้งหมดของละคร
การออกอากาศ

รักอยู่ประตูถัดไป มีกำหนดออกอากาศทาง ทีวีเอ็น ในวันที่ 17 สิงหาคม 2024 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี)  เน็ตฟลิกซ์ ยืนยันว่าซีรีส์เรื่องนี้จะสตรีมได้เฉพาะบนแพลตฟอร์มของพวกเขาเท่านั้น
เพลงประกอบภาพยนต์ต้นฉบับ > ส่วนที่ 1

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Any Day With You" | Muzie Jeon Chae-eon | Muzie SpaceCowboy Jade Jeon | Muzie | 4:11 |
| 2. | "Any Day With You" (Inst.) |   | Muzie SpaceCowboy Jade Jeon |   | 4:11 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 8:22} |
เพลงประกอบภาพยนต์ต้นฉบับ > ส่วนที่ 2

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "What are We" | Ogi (Galatika *) | Whyminsu Okhan Uenver | Ha Sung-woon | 3:37 |
| 2. | "What are We" (Inst.) |   | Whyminsu Uenver |   | 3:37 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:14 |
เพลงประกอบภาพยนต์ต้นฉบับ > ส่วนที่ 3

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Reaching for You" | Flum3n Iris (MonoTree) | Flum3n Iris Sam Carter (MonoTree) Chegim | Zerobaseone | 3:25 |
| 2. | "Reaching for You" (Inst.) |   | Flum3n Iris Carter Chegim |   | 3:25 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:50 |
แหล่งข้อมูลอื่น

เว็บไซต์ทางการ  (ในภาษาเกาหลี)
รักอยู่ประตูถัดไป ที่เน็ตฟลิกซ์
รักอยู่ประตูถัดไป ที่อินเทอร์เน็ตมูวีเดตาเบส
รักอยู่ประตูถัดไป ที่ฮันซีเนมา
จากซ้ายไปขวา: ช็อง แฮ-อิน, ช็อน โซ-มิน, คิม จี-อึน, และยุน จี-ออนในงานแถลงข่าวเมื่อเดือนสิงหาคม ค.ศ. 2024
มลิกา กันทอง

มลิกา กันทอง (กลาง) กับเพื่อนสมาชิกทีมอาเซอร์ยอล บากู
มลิกา กันทอง ชื่อเล่น ปู (เกิดวันที่ 8 มกราคม พ.ศ. 2530) ที่อำเภอโพธิ์ทอง จังหวัดอ่างทองเป็นอดีตนักกีฬาวอลเลย์บอลหญิงทีมชาติไทย ตำแหน่งบอลโค้ง เป็นหนึ่งในนักวอลเลย์บอลทีมชาติไทยที่ได้เล่นวอลเลย์บอลอาชีพในต่างประเทศ ปัจจุบันเล่นให้กับทีม สโมสรวอลเลย์บอลสุพรีม ชลบุรี สถิติ​ความแรงบอล​ 96.94km/h
ประวัติ

มลิกามีมารดาชื่อ เสทื้อน กันทอง
มลิกา กันทอง มีชื่อเล่นว่า ปู เกิดเมื่อวันที่ 8 มกราคม พ.ศ. 2530 จบการศึกษาปริญญาตรี จากคณะวิทยาศาสตร์และเทคโนโลยี มหาวิทยาลัยรัตนบัณฑิต ส่วนเส้นทางสู่วงการวอลเลย์บอลนั้น มลิกาได้รู้จักกีฬาวอลเลย์บอลครั้งแรก เมื่อตอนอายุ 12 ปี ขณะกำลังเรียนอยู่ชั้น ป.6 จากนั้นในช่วงมัธยม มลิกาได้รับการฝึกซ้อมวอลเลย์บอลจาก 2 โรงเรียน ได้แก่ โรงเรียนกีฬาสุพรรณบุรี และโรงเรียนอุลิตไพบูลย์ จ.ชัยนาท จนทำให้ฝีมือเริ่มพัฒนามากขึ้น และขณะที่เรียนอยู่ชั้น ม.4 ก็ได้รับการคัดเลือกเป็นตัวแทนยุวชนทีมชาติไทย เพื่อลงแข่งชิงแชมป์อาเซียนกับชิงแชมป์เอเชีย
สโมสร

Tan Hao (2006–2007)
เฟดเดอร์บรอย (2008 - 2009)
Ereğli Belediye (2009-2010)
Fujian Xi Meng Bao (2010–2011)
ช้าง (2010- 2011)
อิกติซาดชิ บากู (2012–2013)
จาการ์ตา เพอตามินา (2013–2014)
ซัยโจเด็นกิ-นครนนทบุรี (2011–2014)
ไทยเดนมาร์ค-หนองเรือ (2015)
อาเซอร์ยอล บากู (2015-2016)
อาเซอร์เรล บากู (2016-2017)
สุพรีม-ชลบุรี (2017 - 2018)
นครราชสีมา (2018 - 2019)
ไดมอนด์ฟู้ด (2019 - 2021)
สุพรีม-ชลบุรี (2021-ปัจจุบัน)
รางวัล

"เสิร์ฟยอดเยี่ยม" วอลเลย์บอลหญิงเวิลด์แกรนด์แชมป์เปี้ยนคัพ 2009
ผลงาน > ซีเกมส์

2007 :  เหรียญทอง
2009 :  เหรียญทอง
2011 :  เหรียญทอง
2013 :  เหรียญทอง
ผลงาน > เอเชียนเกมส์

2014 :  เหรียญทองแดง
2018 :  เหรียญเงิน
ผลงาน > วอลเลย์บอลชิงแชมป์เอเชีย

2007 :  เหรียญทองแดง
2009 :  เหรียญทอง
2013 :  เหรียญทอง
2015 :  เหรียญทองแดง
ผลงาน > เอเชียนคัพ

2008 :  เหรียญทองแดง
2010 :  เหรียญเงิน
2012 :  เหรียญทอง
ผลงาน > เวิลด์กรังด์ปรีซ์

2006 : อันดับ 10
2007 : ไม่ได้เข้าร่วมการแข่งขัน เนื่องจากติดแข่งขันกีฬามหาวิทยาลัยโลกฤดูร้อน 2007 ณ กรุงเทพมหานคร
2008 : อันดับ 11
2009 : อันดับ 8
2010 : อันดับ 10
2011 : อันดับ 6
2012 : อันดับ 4
2013 : อันดับ 13
2014 : อันดับ 11
2015 : อันดับ 9
2016 : อันดับ 6
ผลงาน > เวิลด์แกรนด์แชมเปียนคัพ

2009 : อันดับ 6
2013 : อันดับ 5
ผลงาน > วอลเลย์บอลรอบคัดเลือกโอลิมปิก

2016 : ไม่ผ่านการคัดเลือกเนื่องจากมีการโกงคะแนนกันเกิดขึ้นจึงทำให้ทีมไทยพ่ายแพ้ทีมญี่ปุ่น
เครื่องราชอิสริยาภรณ์

พ.ศ. 2556 -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นตริตาภรณ์ช้างเผือก (ต.ช.)
พ.ศ. 2553 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มลิกา กันทอง
แฟนคลับ ที่เฟซบุ๊ก
ก้องธรณี พยัคฆ์อรุณ

| ก้องธรณี พยัคฆ์อรุณ |
| --- | --- |
เกิด: ชาติชาย ทิพย์ท่าไม้ 12 กรกฎาคม พ.ศ. 2503 (64 ปี)
ก้องธรณี พยัคฆ์อรุณ (ชื่อจริง: ชาติชาย ทิพย์ท่าไม้; ชื่อเล่น: ชาติ; เกิดที่จังหวัดฉะเชิงเทรา) เป็นอดีตนักมวยไทยและนักมวยสากลอาชีพ เป็นพี่ชายแท้ ๆ ของ สามารถ พยัคฆ์อรุณ ก้องธรณีเป็นนักมวยไทยที่มีฝีมือและชื่อเสียงมากคนหนึ่ง ส่วนในด้านมวยสากลนั้น ได้รับการยอมรับว่าเป็นนักมวยที่มีฝีมือเช่นกัน แต่ไม่ประสบความสำเร็จในการชิงแชมป์โลกถึง 2 ครั้ง
มวยไทย

ก้องธรณีเริ่มหัดมวยตั้งแต่อายุ 9 ปี โดยหัดกับพี่ชายคือ สมพงษ์ ทิพย์ท่าไม้ เมื่อจบชั้น ป.4 จึงขึ้นชกมวยครั้งแรกที่เวทีมวยวัดคลองด่าน จังหวัดสมุทรปราการ ขณะอายุเพียง 11 ปี แต่ก็ชนะคะแนน ไก่แก้ว สิงห์คลองปกได้อย่างงดงาม
เมื่อตระเวนชกมวยไปทั่วจนมีประสบการณ์ พี่ชายได้พาไปฝากไว้กับครูยอดธง เสนานันท์ ชกไต่อันดับจนเป็นดาวรุ่งของเวทีใหญ่ ของอำเภอบางละมุง เมื่อ พ.ศ. 2518 ก้องธรณีตระเวนชกมวยจนเป็นยอดมวยในภาคตะวันออก จากนั้นจึงเข้ามาชกมวยในกรุงเทพฯที่เวทีลุมพินี เมื่อ พ.ศ. 2520 ขณะอายุ 17 ปี ได้ชกกับยอดมวยในยุคนั้นหลายคน เช่น บางคล้าน้อย ส.ธนิกุล สำราญศักดิ์ เมืองสุรินทร์ ฉมวกเพชร ห้าพลัง (ต่อมาคือ ฉมวกเพชร ช่อชะมวง) เป็นนักมวยที่มีค่าตัวสูงที่สุด ถึง 120,000 บาท ในการชกกับ สมิงหนุ่ม สิทธิบุญธรรม ที่ เวทีมวยราชดำเนิน ได้ครองแชมป์มวยไทยของเวทีลุมพินีถึง 5 รุ่น ในช่วง พ.ศ. 2521 – 2527 ได้แก่
รุ่นพินเวท ครองแชมป์ด้วยการชนะคะแนน หนุมาน ศิษย์พ่อหลวง เสียแชมป์ให้ บางคล้าน้อย ส.ธนิกุล
รุ่นจูเนียร์ฟลายเวท ครองแชมป์ด้วยการชนะคะแนน เขี้ยวพิษ ชูวัฒนะ ต่อมาสละตำแหน่ง
รุ่นฟลายเวท ครองแชมป์ด้วยการชนะคะแนน สิงห์ทอง ประสพชัย เสียแชมป์ให้ฉมวกเพชร ห้าพลัง
รุ่นจูเนียร์แบนตัมเวท ครองแชมป์ด้วยการชนะคะแนน พระศักดิ์น้อย ศิษย์ช่าง ต่อมา สละตำแหน่ง
รุ่นแบนตัมเวท ครองแชมป์ด้วยการชนะคะแนนฉมวกเพชร ห้าพลัง เสียแชมป์ให้เพชรดำ ลูกบ่อไร่
มวยสากล

เมื่ออิ่มตัวในการชกมวยไทยแล้ว ก้องธรณีจึงหันมาชกมวยสากล เมื่อ พ.ศ. 2528 ชกชนะรวด 9 ครั้ง โดยหนึ่งในนั้นเป็นการชนะคะแนนอดีตแชมป์โลก พเยาว์ พูนธรัตน์ ด้วย ก้องธรณีจึงได้ชิงแชมป์โลกรุ่นซูเปอร์ฟลายเวท WBC กับ ฆิลเบร์โต โรมัน ในปี พ.ศ. 2529 ผลการชกปรากฏว่าก้องธรณีสู้ชั้นเชิงของโรมันไม่ได้เลย ถูกถลุงจนบอบช้ำหวิดถูกน็อก แต่ก้องธรณีก็ยืนหยัดสู้ได้จนครบยก เป็นฝ่ายแพ้คะแนนโรมันไป
ก้องธรณีกลับมาชกชนะอีก 3 ครั้ง จึงมีโอกาสได้ชิงแชมป์โลกรุ่นจูเนียร์แบนตั้มเวท WBA กับ เขาทราย แกแล็คซี่ เมื่อ พ.ศ. 2531 ซึ่งถือเป็นศึกสายเลือดคู่ที่สองของไทย การชกในครั้งนั้น ก้องธรณีเป็นฝ่ายใช้ชั้นเชิงคอยดักจังหวะชก และเป็นฝ่ายต่อยเขาทรายลงไปให้กรรมการนับแปดในยกที่ 5 แต่หลังจากนั้น ก้องธรณีกลับเป็นฝ่ายหนี ไม่ค่อยออกอาวุธ ในขณะที่เขาทรายเป็นฝ่ายรุกไล่เกือบตลอด เมื่อครบยกปรากฏว่าเขาทรายเป็นฝ่ายชนะคะแนนไปอย่างเป็นเอกฉันท์ ก้องธรณีจึงต้องพบกับความผิดหวังอีกครั้งหนึ่ง
หลังจากนั้นก้องธรณีหันกลับไปชกมวยไทยอีกครั้ง แต่สภาพร่างกายไม่แข็งแรงเหมือนเดิมแล้ว จึงตัดสินใจแขวนนวมในปี พ.ศ. 2533 และเดินทางไปเป็นครูสอนศิลปะมวยไทยอยู่ในประเทศญี่ปุ่น นาน 2 ปี แล้วกลับมาเปิดค่ายมวยในประเทศไทย ปัจจุบัน ก้องธรณี พยัคฆ์อรุณ เป็นเทรนเนอร์ ดูแลนักมวยในค่ายศิษย์ยอดธง ของครูยอดธง เสนานันท์ และได้เปิดสอนมวยไทยที่กรุงบากู ประเทศอาเซอร์ไบจัน
เกียรติประวัติ

แชมป์มวยไทยเวทีลุมพินี 5 รุ่น
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นซูเปอร์ฟลายเวท WBC เมื่อวันที่ 19 ธันวาคม พ.ศ. 2529 แพ้คะแนน ฆิลเบร์โต โรมัน (เม็กซิโก) ที่ อินดอร์สเตเดียม หัวหมาก
ชิงแชมป์โลกรุ่นซูเปอร์ฟลายเวท WBA เมื่อวันที่ 28 มกราคม พ.ศ. 2531 แพ้คะแนน เขาทราย แกแล็คซี่ ที่ เวทีมวยลุมพินี
แหล่งข้อมูลอื่น

เกี่ยวกับ "ก้องธรณี พยัคฆ์อรุณ"
พิชิต ช.ศิริวัฒน์

| พิชิต ช> ศิริวัฒน์ |
| --- | --- |
เกิด: สมโภชน์ หาญวิชาชัย 31 มกราคม พ.ศ. 2518 (49 ปี)
พิชิต ช.ศิริวัฒน์ อดีตแชมป์โลกชาวไทย ของสมาคมมวยโลก (WBA) ร​ุ่นจูเนียร์ฟลายเวท เป็นน้องชายแท้ ๆ ของพิชิต ศิษย์บางพระจันทร์ ซึ่งเป็นแชมป์โลก ของสหพันธ์มวยนานาชาติ (IBF) รุ่นฟลายเวท มีชื่อจริงว่า สมโภชน์ หาญวิชาชัย (ชื่อเล่น: เต้)
ประวัติ

เกิดที่บ้านหนองกระเทือง อำเภอเนินสง่า (เดิมเคยเป็นส่วนหนึ่งของอำเภอเมืองชัยภูมิ) จังหวัดชัยภูมิ 
พิชิต เดิมเคยใช้ชื่อว่า พิชิตน้อย ศิษย์บางพระจันทร์ เคยชกมวยไทยมาก่อน โดยชกมาตั้งแต่อายุ 9 ขวบ เคยชิงแชมป์ของเวทีลุมพินีถึง 2 ครั้ง กับ คมพยัคฆ์ สิงห์มณี  แต่ไม่ประสบความสำเร็จ จึงหันมาชกมวยสากลอาชีพ โดยขึ้นชกครั้งแรกเมื่อ 8 สิงหาคม พ.ศ. 2536 ชนะคะแนน เมลวิน มากราโม ที่ กรุงเทพฯ ทำสถิติชกชนะรวดมาตลอด 8 ครั้ง จึงได้ขึ้นชิงแชมป์โลกของสมาคมมวยโลก (WBA) ในรุ่นจูเนียร์ฟลายเวท ในฐานะรองแชมป์โลกอันดับ 10 กับเลโอ กาเมซ นักชาวเวเนซุเอลา เจ้าของตำแหน่ง ที่มหาวิทยาลัยรามคำแหง เมื่อ 9 ตุลาคม พ.ศ. 2537 พิชิตน้อยทำคะแนนนำมาตลอดเพราะมีความได้เปรียบทุกอย่าง ทั้งสถานที่ และอายุ แต่ทว่าเมื่อถึงยกที่ 6 ถูกหมัดสวนของกาเมซสวนมาทำให้กรรมการปรี่เข้าไปนับจนถึง 9 และจับแพ้ทีเคโอไปในที่สุด
หลังจากนั้นเมื่อพิชิตพี่ชายได้แขวนนวมไปแล้ว พิชิตน้อย ได้เปลี่ยนชื่อใหม่เป็น พิชิต ช.ศิริวัฒน์  มีผู้สนับสนุนคือ นายชัยภักดิ์ ศิริวัฒน์ พร้อมกับ ดาวรุ่ง ชูวัฒนะ ที่เสียแชมป์โลกไปก่อนหน้านั้น พิชิตชกทำฟอร์มอีกหลายครั้ง จนได้ตำแหน่งแชมป์พาบา  (PABA) และรองแชมป์โลกอันดับ 1 ของ WBA ในรุ่นจูเนียร์ฟลายเวท เมื่อ พ.ศ. 2538 และได้ชิงแชมป์โลกอีกครั้งซึ่งเป็นไฟท์บังคับในรุ่นเดิม สถาบันเดิมกับ เคจิ ยามางูจิ นักมวยชาวญี่ปุ่นที่โอซากะ ในปลายปี พ.ศ. 2539 ซึ่งไม่มีการถ่ายทอดสดกลับมาทางประเทศไทยเนื่องจากติดพิธีสวนสนามของพิธีถวายสัตย์ปฏิญาณตนและสวนสนามของทหารรักษาพระองค์ ปรากฏว่าพิชิตสามารถเอาชนะทีเคโอไปได้เพียงยกที่ 2 อย่างรวดเร็วผิดความคาดหมาย และหลังจากนั้นพิชิตสามารถป้องกันตำแหน่งไว้ได้อีกหลายครั้ง จนกระทั่งในปี พ.ศ. 2543 พิชิตไม่ได้ป้องกันตำแหน่งนานแล้ว จึงถูกปลด  หลังจากนั้นอีกประมาณปีกว่าจึงได้มีโอกาสชิงแชมป์โลกไฟท์บังคับรุ่นเดิมสถาบัน​เดิมอีกครั้ง ที่สหรัฐอเมริกา กับ โรเซนโด อัลบาเรซ นักมวยเจ้าของตำแหน่งชาวนิการากัว อดีตแชมป์โลก WBA รุ่นสตอร์วเวท ผลการชกเป็นพิชิตฝ่ายแพ้ทีเคโอไปในยกที่ 12
หลังจากนั้น พิชิตได้เดินทางไปประกอบอาชีพเป็นเทรนเนอร์ที่ประเทศญี่ปุ่นอยู่ระยะหนึ่ง โดยเดินทางตาม อิสมาเอล ซาลัส เทรนเนอร์ชาวคิวบา ที่เป็นเคยผู้ฝึกสอนมาก่อน รวมทั้งได้ขึ้นชกไปด้วยที่นั่นเป็นจำนวน 2 ครั้ง ก่อนที่จะแขวนนวมไปในที่สุด โดยครั้งสุดท้ายสามารถเอาชนะคะแนนนักมวยดาวรุ่งชาวญี่ปุ่นที่โอซากะได้ด้วย
ชีวิตครอบครัวสมรสกับ อมรรัตน์ ภัทรวดี เมื่อวันที่ 30 เมษายน พ.ศ. 2542  มีบุตรชาย-บุตรสาวด้วยกัน 2 คน ปัจจุบัน  พิชิตได้ประกอบธุรกิจฟาร์มกุ้ง และฟาร์มปลานิล ที่จังหวัดชัยภูมิ บ้านเกิด
เกียรติประวัติ

แชมป์ PABA รุ่นจูเนียร์ฟลายเวท
ชิง 5 สิงหาคม 2538 ชนะคะแนน อารีส เฮตูบัน ( อินโดนีเซีย) ที่ กรีฑาสถานแห่งชาติ (อาคารกีฬานิมิตบุตร) แขวงวังใหม่​ เขตปทุมวัน กรุงเทพมหานคร
ป้องกันแชมป์ครั้งที่ 1, 7 ตุลาคม 2538 ชนะน็อกโดยเทคนิค ยก 12 โรเจอร์ เอสปาโนรา ( ฟิลิปปินส์)  ที่ ห้างเดอะมอลล์  รามคำแหง แขวงหัวหมาก  เขตบางกะปิ กรุงเทพมหานคร​
ป้องกันแชมป์ครั้งที่ 2, 7 เมษายน 2539 ชนะน็อก ยก 2 เฟรัส ตาโบรัต ( อินโดนีเซีย) ที่ จังหวัดอุตรดิตถ์
ป้องกันแชมป์ครั้งที่ 3, 1 มิถุนายน 2539 ชนะน็อก ยก 2  อารีส เฮตูบัน ( อินโดนีเซีย) ที่ ห้างเดอะมอลล์ บางแค แขวงบางแคเหนือ เขตบางแค กรุงเทพ​มหานคร​
พฤศจิกายน พ.ศ. 2539 สละแชมป์
แชมป์โลก WBA รุ่นจูเนียร์ฟลายเวท
ชิง 3 ธันวาคม พ.ศ. 2539 ชนะน็อกโดยเทคนิค ยก 2 เคจิ ยามางูจิ ( ญี่ปุ่น) ที่ ศูนย์กีฬาในร่มจังหวัดโอซากะ โอซากะ จังหวัดโอซากะ ประเทศญี่ปุ่น
ป้องกันแชมป์ครั้งที่ 1, 29 มิถุนายน 2540 ชนะคะแนน ลี ซังชุล ( เกาหลีใต้) ที่ มหาวิทยาลัยราชภัฏหมู่บ้านจอมบึง ตำบลจอมบึง อำเภอจอมบึง​ จังหวัดราชบุรี
ป้องกันแชมป์ครั้งที่ 2, 1 มีนาคม 2541 ชนะคะแนน ห้าดาว ซีพียิม ( ไทย) ที่ แยกราชวงศ์​ เยาวราช แขวงสัมพันธวงศ์​ เขตสัมพันธวงศ์ กรุงเทพ​มหานคร​
ป้องกันแชมป์ครั้งที่ 3, 17 ตุลาคม 2541 ชนะน็อกโดยเทคนิค ยก 8 ลี แตกิล ( เกาหลีใต้) ที่ โรงแรมเซ็นทารา แกรนด์ แอท เซ็นทรัล ลาดพร้าว กรุงเทพ แขวงจตุจักร เขตจตุจักร กรุงเทพ​มหานคร​
ป้องกันแชมป์ครั้งที่ 4, 20 กุมภาพันธ์ 2542 ชนะคะแนน โจมา แกมบัว ( ฟิลิปปินส์) ที่ หาดเฉวง ตำบลบ่อผุด อำเภอเกาะสมุย จังหวัดสุราษฎร์ธานี
ป้องกันแชมป์ครั้งที่ 5, 5 กุมภาพันธ์ 2543 ชนะคะแนน ยัง ซังอิก ( เกาหลีใต้) ที่ ห้างเดอะมอลล์  รามคำแหง แขวงหัวหมาก เขตบางกะปิ กรุงเทพมหานคร
สิงหาคม 2543 ถูกปลด
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นจูเนียร์​ฟลายเวท , 9 ตุลาคม 2537 แพ้น็อกโดยเทคนิค ยก 6  เลโอ กาเมซ ( เวเนซุเอลา) ที่ มหาวิทยาลัยรามคำแหง แขวงหัวหมาก เขตบางกะปิกรุงเทพมหานคร
ชิงแชมป์โลก WBA รุ่นไลท์ฟลายเวท , 19 มกราคม 2545 แพ้น็อกโดยเทคนิค ยก 12  โรเซนโด อัลบาเรซ ( นิการากัว) ที่ คาสิโน ไมแอมี ไมแอมี รัฐฟลอริดา สหรัฐ
แหล่งข้อมูลอื่น

วีดีโอตอนชกชิงแชมป์โลกครั้งแรกกับ เลโอ กาเมซ
วีดีโอตอนชกมวยไทย
| ด ค กแชมเปียนโลกชาวไทย (เฉพาะ 4 สถาบันหลัก) |
| --- | --- |
เดอะริง:  โผน กิ่งเพชร  ชาติชาย เชี่ยวน้อย  เวนิส บ.ข.ส.  สด จิตรลดา  พงษ์ศักดิ์เล็ก ศิษย์คนองศักดิ์  ศรีสะเกษ ศ.รุ่งวิสัย 
สภามวยโลก:  โผน กิ่งเพชร  ชาติชาย เชี่ยวน้อย  เวนิส บ.ข.ส.  แสนศักดิ์ เมืองสุรินทร์  เนตรน้อย ศ.วรสิงห์  พเยาว์ พูลธรัตน์  สด จิตรลดา  สามารถ พยัคฆ์อรุณ  นภา เกียรติวันชัย  เมืองชัย กิตติเกษม  สมาน ส.จาตุรงค์  ศิริมงคล สิงห์มนัสศักดิ์  ฉัตรชัย สาสะกุล  วีระพล นครหลวงโปรโมชั่น  วันดี สิงห์วังชา  เม็ดเงิน กระทิงแดงยิม  พงษ์ศักดิ์เล็ก ศิษย์คนองศักดิ์  อีเกิล เด่น จุลพันธ์  โอเล่ห์ดง ศิษย์เสมอชัย  สุริยัน ศ.รุ่งวิสัย  คมพยัคฆ์ ป.ประมุข  ศรีสะเกษ ศ.รุ่งวิสัย  วันเฮง มีนะโยธิน  เพชรมณี ก่อเกียรติยิม 
สมาคมมวยโลก:  โผน กิ่งเพชร  ชาติชาย เชี่ยวน้อย  เบิกฤกษ์ ชาติวันชัย  เขาทราย แกแล็คซี่  เขาค้อ แกแล็คซี่  ชนะ ป.เปาอินทร์  แสน ส.เพลินจิต  ดาวรุ่ง ชูวัฒนะ  วีระพล นครหลวงโปรโมชั่น  หยกไท ศิษย์ อ.  พิชิต ช.ศิริวัฒน์  ศรพิชัย พิษณุราชันย์  ยอดดำรงค์ ศิษย์ยอดธง  ยอดสนั่น 3เคแบตเตอรี่  พูนสวัสดิ์ กระทิงแดงยิม  สมศักดิ์ ศิษย์ชัชวาลย์  เด่นเก้าแสน เก้าวิชิต  ขวัญไทย ศิษย์หมอเส็ง  พรสวรรค์ ป.ประมุข  เทพฤทธิ์ สิงห์วังชา  น็อคเอาท์ ซีพีเฟรชมาร์ท 
องค์กรมวยโลก:  รัตนชัย ส.วรพิน  ผึ้งหลวง ส.สิงห์อยู่ 
สหพันธ์มวยนานาชาติ:  สมุทร ศิษย์นฤพนธ์  เมืองชัย กิตติเกษม  ฟ้าลั่น ลูกมิ่งขวัญ  พิชิต ศิษย์บางพระจันทร์  รัตนพล ส.วรพิน  สมาน ส.จาตุรงค์  อำนาจ รื่นเริง
เท็ตสึยะ มูรายามะ

| ข้อมูลส่วนตัว |
| --- | --- | --- | --- |
ชื่อเต็ม:  เท็ตสึยะ มูรายามะ
วันเกิด:   (1974-10-20) 20 ตุลาคม ค.ศ. 1974 (50 ปี)
สถานที่เกิด:  โตเกียว ประเทศญี่ปุ่น
สโมสรเยาวชน
ปี:  ทีม
1990–1993:  มิตซูบิชิยาวะ
1993–1997:  มหาวิทยาลัยนิฮง
จัดการทีม
1996–1999:  มิตซูบิชิยาวะ ยู-18
1999–2000:  กัมบะ โอซากะ ยู-15
2000–2001:  กัมบะ โอซากะ ยู-13
2006–2007:  เจฟ ยูไนเต็ด ชิบะ-อิจิฮาระ ยู-15
2011–2012:  โรงเรียนโฮเซ็น
2012–2015:  ซานเฟรซ ฮิโรชิมะ ยู-18
2019:  สมุทรปราการ ซิตี้
เท็ตสึยะ มูรายามะ (ญี่ปุ่น: 村山 哲也; เกิดวันที่ 20 ตุลาคม พ.ศ. 2517) เป็นหัวหน้าผู้ฝึกสอนและสเกาต์ชาวญี่ปุ่น
ประวัติ

มูรายามะ เป็นผู้จัดการทีมให้กับชุดเยาวชนของสโมสรในเจลีกมากมาย เช่น กัมบะ โอซากะ, เจฟ ยูไนเต็ด ชิบะ-อิจิฮาระ และ ซานเฟรซ ฮิโรชิมะ ก่อนที่จะเป็นผู้อำนวยการสโมสรให้กับสมุทรปราการ ซิตี้ในไทยลีก และขึ้นมาเป็นหัวหน้าผู้ฝึกสอน
อนามัยช่องปาก

อนามัยช่องปากที่เหมาะสมอาศัยการแปรงฟันและใช้ไหมขัดฟันสม่ำเสมอ
อนามัยช่องปากเป็นการรักษาปากของบุคคลให้สะอาดปราศจากโรคและปัญหาอื่น (เช่น ลมหายใจเหม็น) โดยการแปรงฟันและทำความสะอาดซอกฟันเป็นประจำ การรักษาอนามัยช่องปากสม่ำเสมอเป็นสิ่งสำคัญเพื่อป้องกันโรคของฟัน โรคของฟันที่พบบ่อยที่สุด ได้แก่ ฟันผุและโรคเหงือก รวมทั้งเหงือกอักเสบและโรคปริทันต์อักเสบ การแปรงฟันสม่ำเสมอพึงแปรงสองครั้งต่อวัน คือ ก่อนอาหารเช้าและก่อนเข้านอน การทำความสะอาดซอกฟันก็สำคัญไม่ยิ่งหย่อนไปกว่าการแปรงฟัน ทั้งนี้ เนื่องจากแปรงฟันไม่สามารถไปถึงบริเวณซอฟกันได้จึงทำความสะอาดพื้นผิวได้เพียงร้อยละ 50 มีอุปกรณ์ทำความสะอาดซอกฟันหลายอย่าง รวมทั้งไหมขัดฟัน (floss) หรือแปรงซอกฟัน ขึ้นอยู่กับว่าปัจเจกบุคคลชอบใช้อุปกรณ์ชนิดใด
เรือหลวงแม่กลอง

| --- | --- |
เรือหลวงแม่กลอง ในปี พ.ศ. 2562
ประวัติ
ไทย
ชื่อ:  ไทย: ร.ล. แม่กลอง  อังกฤษ: HTMS MAEKLONG 
ตั้งชื่อตาม: แม่น้ำแม่กลอง
เจ้าของ: กองทัพเรือไทย
Ordered: 13 สิงหาคม พ.ศ. 2478
อู่เรือ: อู่ต่อเรืออูรางะ โยโกซูกะ จังหวัดคานางาวะ ประเทศญี่ปุ่น
ปล่อยเรือ: 24 กรกฎาคม พ.ศ. 2479
เดินเรือแรก: พ.ศ. 2479
ส่งมอบเสร็จ: 10 มิถุนายน พ.ศ. 2480
เข้าประจำการ: 26 กันยายน พ.ศ. 2480
ปลดระวาง: 25 กรกฎาคม พ.ศ. 2539
ความเป็นไป: ปลดระวางเป็นพิพิธภัณฑ์ ที่ป้อมพระจุลจอมเกล้า
ลักษณะเฉพาะ 
ชั้น::  แม่กลอง
ประเภท::  เรือสลุป
ขนาด (ระวางขับน้ำ)::  1400 long tons (1,422 t)
ความยาว::  82 m (269 ft 0 in)
ความกว้าง::  10.36 m (34 ft 0 in)
กินน้ำลึก::  3.14 m (10 ft 4 in)
ระบบขับเคลื่อน::  2 × reciprocating steam engines, 2,500 hp (1,864 kW)
ความเร็ว::  17 นอต (20 ไมล์ต่อชั่วโมง; 31 กิโลเมตรต่อชั่วโมง)
ยุทโธปกรณ์::  4 × 120 mm (4.7 in) guns  2 × 20 mm AA guns  4 × 18 inch torpedo tubes (2 × 2)
อากาศยาน::  1 × Floatplane
เรือหลวงแม่กลอง เป็นเรือรบประเภทเรือฟริเกต ต่อที่อู่เรืออุระงะ เมืองโยโกซูกะ ประเทศญี่ปุ่น เมื่อปี พ.ศ. 2479 โดยการควบคุมการต่อของ น.อ. หลวงชาญจักรกิจ ชมะนันทน์ และ พระประกอบกลกิจ  ขึ้นระวางประจำการเมื่อ พ.ศ. 2480 และปลดระวางประจำการเมื่อ พ.ศ. 2539 รวมระยะเวลาประจำการ 59 ปี นับว่าเป็นเรือรบที่ประจำการยาวนานที่สุดในประวัติศาสตร์กองทัพเรือไทย และเป็นเรือรบที่มีความเก่าแก่เป็นอันดับ 2 ของโลก ได้ผ่านการใช้งานในหน้าที่สำคัญหลายครั้ง เช่น เคยใช้เป็นเรือพระที่นั่งในรัชกาลที่ 8 และรัชกาลที่ 9 ร่วมรบในสงครามมหาเอเชียบูรพา และใช้เป็นเรือฝึกของทหารเรือ ปัจจุบันกองทัพเรือได้ดำเนินการอนุรักษ์และปรับปรุงเป็นพิพิธภัณฑ์เรือรบไทย เพื่อน้อมเกล้าฯ ถวายพระบาทสมเด็จพระเจ้าอยู่หัว รัชกาลที่ ๙ เนื่องในโอกาสพระราชพิธีกาญจนภิเษก พ.ศ. 2539 ตั้งอยู่ที่ป้อมพระจุลจอมเกล้า บริเวณริมน้ำปากอ่าวแม่น้ำเจ้าพระยา พื้นที่ใกล้กับพระบรมราชานุสาวรีย์รัชกาลที่ 5
ซีอุย

| ซีอุย |
| --- | --- |
細偉
ศพของซีอุยภายในพิพิธภัณฑ์นิติเวชศาสตร์ สงกรานต์ นิยมเสน
เกิด: หลีอุย แซ่อึ้ง (黃利輝) พ.ศ. 2470 ซัวเถา สาธารณรัฐจีน
เสียชีวิต: 16 กันยายน พ.ศ. 2502 (32 ปี) เรือนจำกลางบางขวาง อำเภอเมืองนนทบุรี จังหวัดนนทบุรี ประเทศไทย
สุสาน: พิพิธภัณฑ์นิติเวชศาสตร์ สงกรานต์ นิยมเสน (จนถึงปี 2563)
สัญชาติ: จีน
อาชีพ: รับจ้าง
มีชื่อเสียงจาก: ถูกกล่าวหาว่าเป็นฆาตกรต่อเนื่องและกินเนื้อมนุษย์
สถานะทางคดี: ถูกประหารชีวิต
บิดามารดา: อึ้งฮุนฮ้อ   อึ้งไป๋ติ้ง

พิพากษาลงโทษฐาน: ฆ่าผู้อื่นโดยไตร่ตรองไว้ก่อนโดยทรมานหรือโดยกระทำทารุณโหดร้าย (ปี 2501)
บทลงโทษ: ถูกตัดสินประหารชีวิตด้วยการยิง
รายละเอียด
ผู้เสียหาย: สมบุญ บุญยกาญจน์, 6 ปี
วันที่: 27 มกราคม พ.ศ. 2501 15–16 นาฬิกา (GMT+07:00)
ประเทศ: ประเทศไทย
รัฐ: จังหวัดระยอง
ตำแหน่ง: ตำบลเนินพระ อำเภอเมืองระยอง
ตาย: 1
อาวุธ: มีด
วันที่ถูกจับ: 27 มกราคม พ.ศ. 2501
จำคุกที่: เรือนจำกลางบางขวาง
 

ยศที่ได้รับการแต่งตั้ง
รับใช้:  สาธารณรัฐจีน
ชั้นยศ: พลทหาร
การยุทธ์: สงครามจีน–ญี่ปุ่นครั้งที่สอง
 
ซีอุย (จีน: 細偉; พินอิน: Xì wěi; พ.ศ. 2470 – 16 กันยายน พ.ศ. 2502) เป็นชื่อของชาวจีนที่ถูกประหารชีวิตฐานฆ่าเด็ก เขาถูกจับกุมฐานฆ่าเด็กชายสมบูรณ์ บุญยกาญจน์ที่จังหวัดระยองในปี 2501 ต่อมาตำรวจสืบสวนจนได้คำรับสารภาพจากซีอุยว่าก่อคดีอีกอย่างน้อย 6 คดีในช่วงปี พ.ศ. 2497–2501 แบ่งเป็นที่ประจวบคีรีขันธ์ 4 คดี กรุงเทพมหานครและนครปฐมแห่งละ 1 คดี ศาลอุทธรณ์ตัดสินประหารชีวิตเฉพาะคดีฆ่าเด็กชายสมบูรณ์บุญยกาญจน์ อย่างไรก็ดี สื่อมวลชนในขณะนั้นเขียนว่าศพในคดีที่ซีอุยรับสารภาพมีการหั่นศพและอวัยวะภายในหายไป ทำให้มีข่าวว่าซีอุยเป็นมนุษย์กินคน ต่อมาผู้ใหญ่มักขู่เด็กว่า "ซีอุยจะมากินตับ" เพื่อให้อยู่ในโอวาท
ศพของซีอุยเดิมถูกเก็บไว้ที่โรงพยาบาลศิริราช ภายในพิพิธภัณฑ์นิติเวชศาสตร์ สงกรานต์ นิยมเสน ซึ่งมีชื่ออย่างไม่เป็นทางการว่า "พิพิธภัณฑ์ซีอุย" มีการนำชีวิตของเขามาสร้างเป็นละครโทรทัศน์รวมถึงภาพยนตร์ในภายหลัง พ.ศ. 2562 มีกระแสเรียกร้องทางอินเทอร์เน็ตให้มีการนำศพซีอุยออกจากโรงพยาบาลศิริราช เพราะเห็นว่าซีอุยไม่ใช่ฆาตกรตัวจริงของเหยื่อทั้งหมด รวมถึงมีการรณรงค์ทาง change.org เพื่อนำศพออกจากที่จัดแสดง โรงพยาบาลศิริราชได้ประกาศตามหาญาติซีอุยเพื่อจัดการศพ สุดท้ายมีการฌาปณกิจใน พ.ศ. 2563
ประวัติ

ชีวประวัติของซีอุยได้มาจากคำให้การต่อตำรวจผ่านล่ามหลังถูกจับในคดีฆ่าเด็กเมื่อปี 2501
ประวัติ > ปฐมวัย

ซีอุย มีชื่อจริงว่า หลีอุย แซ่อึ้ง (จีน: 黃利輝; พินอิน: Huáng Lìhuī) แต่คนไทยเรียกเพี้ยนเป็น ซีอุย เกิดเมื่อปี พ.ศ. 2470  ตำบลฮุนไหล จังหวัดซัวเถา ประเทศจีน โดยเป็นลูกคนสุดท้องจากจำนวนพี่น้องทั้งหมด 4 คน ของนายฮุนฮ้อกับนางไป๋ติ้ง แซ่อึ้ง ครอบครัวมีอาชีพทำไร่ และมีฐานะยากจน เขาตระเวนตามที่ต่าง ๆ อยู่ไม่เป็นหลักแหล่ง มักถูกเด็กด้วยกันทำร้ายและเอาเปรียบจนเกิดความแค้นในใจ หนังสือพิมพ์ ไทยรัฐ ลงว่า ซีอุยวัยเด็กไปพบกับนักบวชรูปหนึ่งที่แนะนำให้เขากินหัวใจและตับมนุษย์เพื่อให้มีพละกำลัง ทำให้เขาหันมาฆ่าสัตว์เพื่อกินเนื้อดิบโดยเฉพาะเครื่องในนับแต่นั้น
ซีอุยวัย 18 ปี ถูกเกณท์ทหารที่มณฑลเอ้หมึง ในสงครามจีน–ญี่ปุ่นครั้งที่สอง ระหว่างสงครามมีครั้งหนึ่งซีอุยตกอยู่ในวงล้อมญี่ปุ่นพร้อมกับทหารจีนคนอื่น เมื่อเสบียงเริ่มหมดลง ซีอุยใช้มีดกรีดศพเพื่อนทหารเพื่อควักหัวใจ ตับและไส้ออกมาต้มกิน หลังสงครามยุติ บ้างว่าซีอุยกลับบ้านเกิดที่ซัวเถา แต่ด้วยมีฐานะยากจน จึงพยายามดิ้นร้นเพื่อย้ายเข้ามาทำงานในประเทศไทย บ้างว่าต่อมาเพื่อนทหารรุ่นเดียวกันชวนซีอุยสมัครเข้าทำงานกับบริษัทเดินเรือทะเล ทำได้อยู่ปีเศษ ก็ลอบหนีเข้าประเทศไทยตามเพื่อน บ้างก็ว่าซีอุยถูกเกณฑ์ไปรบกับพรรคคอมมิวนิสต์จีนอีก จึงหนีทหารเข้ามาในประเทศไทย
ประวัติ > ย้ายเข้าประเทศไทย

ก่อนจะหนีเข้ามาประเทศไทย ในวันที่ 28 ธันวาคม พ.ศ. 2489 ทางเรือโปรดิว เมื่อซีอุยขึ้นฝั่งประเทศไทย ก็ถูกกักตัวอยู่ที่กองตรวจคนเข้าเมือง 10 วัน ก่อนที่นายทินกี่ แซ่อึ้ง จะมารับรองออกไปได้ จากนั้นก็พักอยู่จังหวัดพระนครที่โรงแรมเทียนจิน ตรอกเทียนกัวเทียน ประมาณ 5-6 วัน ก่อนจะเดินทางไปทับสะแก จังหวัดประจวบคีรีขันธ์ ตรงกับคำให้การวันที่ 30 มกราคม พ.ศ. 2501 ยืนยันว่า "มาอยู่เมืองไทยครั้งแรกที่ตำบลทับสะแก ประจวบคีรีขันธ์" หลังจากนั้นซีอุยก็เดินทางไปมาทำงานรับจ้างอยู่หลายที่ ก็ย้ายที่อยู่ไปไม่มีหลักแหล่ง และยากที่จะจัดลำดับได้เนื่องจากคำให้การแต่ละครั้ง ซีอุยระบุชื่อเจ้าของบ้านที่ไปพักไม่ค่อยตรงกัน และมักจะเป็นการอยู่ชั่วคราวสั้นๆ  ขึ้นอยู่กับอายุงาน
ในระยะ 8 ปีแรกที่พำนักในประเทศไทย ซีอุยไม่ได้ก่อคดีร้ายแรงใด ๆ นอกจากคดีทะเลาะวิวาทบ้างเป็นบางครั้ง แต่เงื่อนงำที่สำคัญก็คือ เส้นทางและแหล่งพักพิงของซีอุย ตรงสถานที่เกิดเหตุของคดีทั้ง 7 อย่างเหลือเชื่อ คือ ประจวบคีรีขันธ์ 5 คดี กรุงเทพฯ นครปฐม และระยอง แห่งละ 1 คดี
การก่อคดีฆาตกรรม

ซีอุยถูกจับขณะกำลังพยายามเผาทำลายศพเด็กชายสมบุญ บุญยกาญจน์ เมื่อวันที่ 27 มกราคม 2501 นาวา บิดาของเด็กชายสมบุญ เคยให้สัมภาษณ์ว่า  "ตอนเห็นศพลูกชายนอนจมกองเลือดอยู่อย่างน่าอเนจอนาถ มีฟางกลบยังไม่ทั่วตัว เท่าที่รู้เขากำลังจะเผาลูกชายผม [...] ผมระงับอารมณ์ไม่อยู่ ผมเข้าไปรุมสกรัมฆาตกรโดยไม่ฟังเสียงอะไรทั้งสิ้น ถึงขนาดที่ว่ารองเท้าบูตยางเต็มไปด้วยเลือด"
ซีอุยถูกจับได้พร้อมกับหลักฐานอวัยวะในถ้วยชาม แต่แพทย์ไม่ได้ยืนยันว่าเป็นของมนุษย์ หลังถูกจับได้ สื่อเผยแพร่ภาพเขาหาวอ้าปากกว้างโดยนำไปสร้างความสยดสยอง